cyanic-selkie/wikianc huggingface dataset:
Κάτλα
Το Κάτλα είναι ένα μεγάλο ηφαίστειο της νότιας Ισλανδίας. Είναι ένα από τα πιο ενεργά της χώρας, καθώς έχει καταγραφεί ότι εξερράγη 20 φορές στο διάστημα μιας χιλιετίας (913-1918), περίπου κάθε 13 με 95 χρόνια. Η τελευταία μεγάλη έκρηξη του Κάτλα συνέβη το 1918, ενώ μικρότερες εκρήξεις έχουν λάβει χώρα, χωρίς όμως να μπορέσουν να διαπεράσουν το παγετώνα που καλύπτει τη κορυφή του ηφαιστείου. Οι ισχυρότερες εκρήξεις του παρελθόντος είχαν ισχύ VEI 4 έως 6.
Το Κάτλα βρίσκεται στο νοτιότερο παγετώνα της Ισλανδίας, τον Μύρδαλσγιοκουλ (Mýrdalsjökull), ο οποίος καλύπτει πάνω μέρος της καλδέρας του Κάτλα. Το ηφαίστειο έχει διάμετρο 30 χιλιόμετρα, ενώ η ηφαιστειακή καλδέρα 10. Έχει ύψος 1.512 μέτρα. Το Κάτλα ανήκει στο ίδιο ηφαιστειακό σύστημα με το Λάκι και το ηφαιστειακό φαράγγι Ελντγκιάου (Eldgjá). Το γειτονικό ηφαίστειο Εϊγιαφιατλαγιοκούτλ, το οποίο απέχει 25 χιλιόμετρα, εξερράγη το 2010 και τότε εκφράστηκαν φόβοι ότι το Κάτλα μπορεί να ενεργοποιούταν επίσης. Σήμερα το Κάτλα παρακολουθείται διαρκώς με σεισμογράφους και συστήματα GPS που μπορούν να καταγράψουν άμεσα οποιαδήποτε αλλοίωση του φλοιού της Γης.
Εξωτερικοί σύνδεσμοι
Κατηγορία:Ηφαίστεια της Ισλανδίας
Άλμπερτ Λίντκβιστ
Ο Άλμπερτ Λίντκβιστ (λατινικό αλφάβητο : Fritz Axel Albert Lindqvist) (26 Φεβρουαρίου 1888 - 28 Μαρτίου 1961), ήταν Σουηδός πρώην πρωταθλητής της αντισφαίρισης.
Συμμετείχε στους Ολυμπιακούς Αγώνες του 1920 στην Αμβέρσα όπου στο απλό αποκλείστηκε στον πρώτο γύρο και στο διπλό μεικτό με συμπαίκτρια την Σίγκριντ Φικ επίσης στον πρώτο γύρο.
Εξολοθρευτής 2: Μέρα Κρίσης
Ο Εξολοθρευτής 2 ήταν μεγάλη εισπρακτική και καλλιτεχνική επιτυχία. Παγκοσμίως απέφερε 519,8 εκατομμύρια δολάρια και έλαβε 6 υποψηφιότητες για Όσκαρ κερδίζοντας 4.
Υπόθεση
Μετά την πρώτη, ανεπιτυχή απόπειρα του υπερυπολογιστή Skynet να εξοντώσει την Σάρα Κόνορ, στέλνει πίσω στο χρόνο έναν νέο, ακόμα πιο εξελιγμένο, σάιμποργκ εξολοθρευτή, τύπου Τ-1000 (Ρόμπερτ Πάτρικ), προκειμένου να εξοντώσει αυτήν τη φορά, τον ίδιο τον Τζον Κόνορ (Έντουαρντ Φερλόνγκ). Παράλληλα, ο μελλοντικός Τζον Κόνορ, στέλνει έναν επαναπρογραμματισμένο εξολοθρευτή τύπου Τ-800 (Άρνολντ Σβαρτσενέγκερ), όμοιο με αυτόν που καταδίωκε την Σάρα Κόνορ στην πρώτη ταινία, αυτήν την φορά για να προστατεύσει τον ίδιο (ακόμη σε νεαρή ηλικία) και την μητέρα του.
Box office
Με προϋπολογισμό 102 εκατομμύρια δολάρια, η ταινία έκανε άνοιγμα τριημέρου στην 1η θέση με 31,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 204,8 εκατομμύρια δολάρια και στον υπόλοιπο κόσμο τα 315 εκατομμύρια δολάρια. Παγκοσμίως απέφερε 519,8 εκατομμύρια δολάρια.
Ήταν η μεγαλύτερη εισπρακτική επιτυχία τόσο στην Αμερική όσο και παγκοσμίως για το 1991.
Βραβεία/Υποψηφιότητες
Το Αμερικανικό Ινστιτούτο Κινηματογράφου έχει συμπεριλάβει την ταινία Εξολοθρευτής 2: Μέρα Κρίσης σε τρεις λίστες:
Συνέχειες
Την ταινία ακολούθησαν άλλες δύο συνέχειες. Το 2003 κυκλοφόρησε το Εξολοθρευτής 3: Η Εξέγερση των Μηχανών (Terminator 3: Rise of the Machines) με τον Σβαρτζενέγκερ να επαναλαμβάνει το ρόλο του και το 2009 κυκλοφόρησε το Εξολοθρευτής: Η Σωτηρία (Terminator Salvation), ενώ το 2015 κυκλοφόρησε η 5η συνέχεια της σειράς ταινιών Εξολοθρευτής: Η Γένεση'', με την επιστροφή του Άρνολντ Σβαρτσενέγκερ στο ρόλο του εξολοθρευτή.
Εξωτερικοί σύνδεσμοι
Εξολοθρευτής 2: Μέρα Κρίσης Κατηγορία:Ταινίες του 1991 Κατηγορία:Αμερικανικές θρίλερ ταινίες δράσης Κατηγορία:Μετα-αποκαλυπτικές ταινίες Κατηγορία:Ταινίες δρόμου Κατηγορία:Ταινίες Terminator Κατηγορία:Αγγλόφωνες ταινίες Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Ταινίες με ταξίδι στον χρόνο Κατηγορία:Ταινίες τοποθετημένες σε ψυχιατρικές κλινικές Κατηγορία:Ταινίες παραγωγής StudioCanal Κατηγορία:Αποκαλυπτικές ταινίες Κατηγορία:Ταινίες γυρισμένες στο Νέο Μεξικό Κατηγορία:Ταινίες γυρισμένες στην Καλιφόρνια Κατηγορία:Ταινίες σίκουελ Κατηγορία:Ταινίες σε σκηνοθεσία Τζέιμς Κάμερον Κατηγορία:Ταινίες της Lightstorm Entertainment Κατηγορία:Ταινίες σε παραγωγή Τζέιμς Κάμερον Κατηγορία:Ταινίες σε σενάριο Τζέιμς Κάμερον
Μετοχικός ακτιβισμός
Ο μετοχικός ακτιβισμός είναι μία δράση, που εφαρμόζεται κυρίως σε εταιρείες εισηγμένες στο χρηματιστήριο και συνίσταται στην ενεργό συμμετοχή των μετόχων μειοψηφίας στα δρώμενα των επιχειρήσεων.
Φιλοσοφία
Η βασική φιλοσοφία του Μετοχικού Ακτιβισμού είναι ο έλεγχος του επιπέδου και της ποιότητας της Εταιρικής Διακυβέρνησης που εφαρμόζει η κάθε εταιρεία και γενικά το κατά πόσον σέβεται τους μετόχους της.
Σκοποί
Στις σύγχρονες αναπτυγμένες αγορές, ο Μετοχικός Ακτιβισμός αποσκοπεί, αφ' ενός μεν στη θεσμική θωράκιση της Κεφαλαιαγοράς, αφ' ετέρου δε στην δημιουργία μετοχικής κερδοφορίας. Μόνο που αυτή η κερδοφορία οφείλει να είναι υγιής κερδοφορία και όχι άκρατη κερδοσκοπία, όπως συνηθίζεται σε πολλές κεφαλαιαγορές του κόσμου.
Ο Μετοχικός Ακτιβισμός έχει άμεση σχέση με την Εταιρική Διακυβέρνηση, αλλά και με την Εταιρική κοινωνική ευθύνη, δύο θεσμούς που είναι πολύ διαδεδομένοι στις αναπτυγμένες αγορές και, κατά γενική ομολογία, δείχνουν και το βαθμό σοβαρότητας της κάθε επιχείρησης.
Μορφές Μετοχικού Ακτιβισμού
Μία από τις βασικές μορφές Μετοχικού Ακτιβισμού είναι η εξής: Ένα επενδυτικό χαρτοφυλάκιο με ικανή κεφαλαιακή επάρκεια εισέρχεται στο μετοχικό κεφάλαιο μιας επιχείρισης και επιδιώκει, αυξάνοντας τη θέση του, συμμετοχή στο διοικητικό συμβούλιο της εταιρείας. Στη συνέχεια πιέζει για την εφαρμογή Χρηστής Εταιρικής Διακυβέρνησης, πράγμα το οποίο έχει αποδειχθεί ότι αυξάνει την αξία της επιχείρησης και συνεκδοχικά αυξάνει την αξία των μετοχών της. Έτσι επιτυγχάνεται, αφ' ενός μεν η εξυγίανση της εταιρείας, αφ' ετέρου δε η υγιής κερδοφορία του επενδυτικού χαρτοφυλακίου που επένδυσε τα χρήματα του στη συγκεκριμένη επιχείρηση.
Μια άλλη μορφή Μετοχικού Ακτιβισμού είναι η οργανωμένη συμμετοχή των λεγόμενων "μικρομετόχων" δηλαδή των μετόχων μειοψηφίας, στις Γεν.Συνελεύσεις των εισηγμένων στο χρηματιστήριο εταιρειών. Μέσω αυτής της οργανωμένης συμμετοχής οι μέτοχοι μειοψηφίας διεκδικούν καλύτερη και ισότιμη μεταχείριση από τους μεγαλομετόχους, έγκαιρη και έγκυρη ενημέρωση για τα πεπραγμένα της διοίκησης, ικανοποιητική μερισματική πολιτική και γενικά σεβασμό από τους μεγαλομετόχους, το διοικητικό συμβούλιο και τα διευθυντικά στελέχη των επιχειρήσεων, στις οποίες έχουν επενδύσει τα χρήματα τους.
Μία άλλη, περισσότερο θεσμική, μορφή Μετοχικού Ακτιβισμού είναι οι προτάσεις που υποβάλλονται από οργανωμένους φορείς, αλλά και από απλούς ιδιώτες, προς τις εποπτικές αρχές της Κεφαλαιαγοράς, για την βελτίωση του θεσμικού πλαισίου, της χρηματιστηριακής νομοθεσίας και των κανονισμών της Κεφαλαιαγοράς γενικότερα.
Ο Μετοχικός Ακτιβισμός στη χώρα μας εφαρμόζεται κυρίως από τον Σύνδεσμο Επενδυτών & Διαδικτύου, ο οποίος εκδίδει και το ομώνυμο περιοδικό:Μετοχικός Ακτιβισμός-Ηλεκτρονικό περιοδικό του ΣΕΔ
Πηγές-Αναφορές
Euro2day.gr-Ο Μετοχικός Ακτιβισμός ξεκινά και στην Ελλάδα
Vodafone-Μετοχικός Aκτιβισμός
Μετοχικός Ακτιβισμός τώρα και στην Ελλάδα
ΤΟ ΒΗΜΑ-Μετοχικός Ακτιβισμός στη Centric
ΚΑΘΗΜΕΡΙΝΗ-Περισσότερα δικαιώματα στους μικρομετόχους
Reporter.gr-Μετοχικός Aκτιβισμός στη ΖΑΜΠΑ
Μπάμπης Εγγλέζος-Μετοχικός Ακτιβισμός και Εταιρική Διακυβέρνηση
Κατηγορία:Οικονομία
Ρος Μπρον
Ο Ρος Μπρον (πλήρες όνομα:Ross James Brawn, 23 Νοεμβρίου 1954) είναι Βρετανός μηχανικός αγώνων. Στο παρελθόν εργάστηκε στις ομάδες της Φόρμουλα 1 Γουίλιαμς, Άροους, Μπένετον Φόρμουλα 1 και Φεράρι, ενώ το 2009 αγόρασε την ομάδα που είχε η Ιαπωνική αυτοκινητοβιομηχανία Χόντα και την μετονόμασε σε Brawn GP. Η ομάδα αυτή με τη συγκεκριμένη ονομασία κατέβηκε μόνο στο Παγκόσμιο Πρωτάθλημα Φόρμουλα 1 του 2009, καθώς στις 16 Νοεμβρίου του ίδιου έτους, η Γερμανική αυτοκινητοβιομηχανία Mercedes-Benz, αποφάσισε να επιστρέψει στο σπορ ως κατασκευάστρια εταιρεία και αγόρασε το 75% των μετοχών της ομάδας, την οποία μετονόμασε σε Mercedes Grand Prix Petronas.
Εξωτερικοί σύνδεσμοι
Κατηγορία:Βρετανοί μηχανικοί Κατηγορία:Παράγοντες της Φόρμουλα 1
Έρεφαγιεκουλ
Παραπομπές
Κατηγορία:Ηφαίστεια της Ισλανδίας
Θωμάς Εξάρχου
Ο Θωμάς Εξάρχου (Ποντικάτες Ιωαννίνων, 1921 - Ξάνθη, 3 Νοεμβρίου 2014) ήταν Έλληνας συγγραφέας και ερευνητής της ιστορίας της Ξάνθης με πλούσιο συγγραφικό έργο.
Άσμα του Ελ Σιντ
Το Άσμα του Ελ Σιντ (ισπανικά: Cantar de Mio Cid) είναι το μοναδικό, και γνωστότερο, μεσαιωνικό καστιλιανικό έπος (cantar de gesta, 'άσμα ανδραγαθημάτων') που σώζεται σχεδόν ολόκληρο μέχρι σήμερα. Ως θέμα έχει την εξιστόρηση των τελευταίων χρόνων της ζωής του καστιλιανού ιππότη, Ελ Σιντ. Η ταυτότητα του συγγραφέα είναι άγνωστη, κάτι ιδιαίτερα σύνηθες για το είδος των μεσαιωνικών επών. Υπολογίζεται ότι συγγράφηκε γύρω στο 1200 και αποτελεί το παλαιότερο δείγμα εκτεταμένου λογοτεχνικού κειμένου στα ισπανικά και ένα από τα σημαντικότερα έργα της μεσαιωνικής λογοτεχνίας της Ισπανίας.
Θέμα
Κύριο θέμα του άσματος είναι η ανάκτηση της χαμένης ιπποτικής τιμής του από τον Ελ Σιντ. Αυτό επιτυγχάνεται διαμέσω της πορείας του και των στρατιωτικών και πολιτικών επιτυχιών του. Παράλληλα εμφανίζονται τυπικά μεσαιωνικά θεματικά μοτίβα όπως η δόξα, η αφοσίωση στον μονάρχη και σε ηθικές αρχές και το θάρρος μπροστά στις δυσκολίες.
Δομή και πλοκή
Το έπος δομείται βάσει τριών μικρότερων ασμάτων. Το «Άσμα της εξορίας» περιγράφει την έναρξη της πορείας του Ελ Σιντ μακριά από τη μητρική του Καστίλη μετά από καταγγελία που δέχθηκε για οικειοποίηση του φόρου υποτέλειας του μουσουλμάνου βασιλιά της Σεβίλλης στον Αλφόνσο Στ΄. Αφότου αφήσει την οικογένειά του, τη σύζυγό του Χιμένα και τις κόρες του, στο μοναστήρι της Καρδένια συγκεντρώνει σταδιακά έναν αξιόλογο στρατό με τον οποίο εμπλέκεται σε μάχες με μουσουλμάνους αλλά και χριστιανούς, όπως τον κόμη της Βαρκελώνης Ραϊμόνδο Βερεγγάριο Β΄.
Το «Άσμα των γάμων» αναφέρεται στην κατάκτηση της μουσουλμανικής Βαλένθια. Ο καστιλιανός βασιλιάς τον συγχωρεί και δυο γιοι της ευγενικής οικογένειας των Καριόν ζητούν σε γάμο τις κόρες του. Με τον γάμο αυτό ουσιαστικά ο Ελ Σιντ ανακτά το κύρος του και ανασυστείνει τους δεσμούς του με την πατρίδα του. Ωστόσο, όπως φαίνεται στο τρίτο και τελευταιο «Άσμα της προσβολής στο Κόρπες», οι δύο ευγενείς ατιμώνουν τις κόρες του ιππότη και αυτός ζητά από τον βασιλιά εκδίκηση. Στο κοινοβούλιο του Τολέδο, οι δύο ευγενείς νικούνται σε μονομαχία από ακόλουθους του Ελ Σιντ και οι κόρες του παντρεύονται εκ νέου, αυτή τη φορά με τους ινφάντες της Ναβάρρας και της Αραγόνας.
Ύφος
Το κύριο γνώρισμα του λογοτεχνικού ύφους του έργου είναι ο ρεαλισμός του. Μέσα από μια άμεση και σοβαρή γλώσσα, τα πρόσωπα και τα γεγονότα περιγράφονται δίχως υπερβολές αν και ο ποιητης καταφέρνει να αποτυπώσει μια μεγάλη ποικιλία αισθήσεων. Αντίστοιχα, όσον αφορά τον πρωταγωνιστή, σε καμία περίπτωση δεν εξιδανικεύεται αλλά, αντίθετα, παρουσιάζεται ως απλός άνθρωπος και όχι ως ήρωας.
Φιλολογική έρευνα
Το μοναδικό χειρόγραφο που αποτυπώνει το Άσμα βρίσκεται σήμερα στην Εθνική Βιβλιοθήκη της Ισπανίας στη Μαδρίτη. Αποτελείται από 74 φύλλα περγαμηνής και χρονολογείται από τον 14ο αιώνα. Είναι ένα αντίγραφο άλλης έκδοσης του 1207 που συνέταξε ένας αντιγραφέας ονόματι Περ Αβάτ. Η πρώτη σύγχρονη έκδοση έγινε το 1774 από τον Τομάς Αντόνιο Σάντσεθ κι έκτοτε ακολούθησαν πάρα πολλές που διαφοροποιήθηκαν στον σκοπό και στα μέσα. Σημαντικός μελετητής του έργου ήταν ο ισπανός φιλόλογος Ραμόν Μενέντεθ-Πιδάλ.
Εξωτερικοί σύνδεσμοι
Ηλεκτρονική έκδοση του άσματος από το πανεπιστήμιο του Τέξας, με μετάφραση στα αγγλικά και ενσωματωμένη ανάγνωση
Βιβλιογραφία
Κατηγορία:Μεσαιωνική ισπανική λογοτεχνία
Χερσόνησος του Σορρέντο
thumb|right|Χάρτης της Χερσονήσου του Σορρέντο με τα όρια των δύο επαρχιών Η Χερσόνησος του Σορρέντο ή Σορρεντινή Χερσόνησος (Penisola sorrentina) είναι χερσόνησος της νότιας Ιταλίας, στην Καμπανία, με έκταση περί τα 190 τετραγωνικά χιλιόμετρα.
Γεωγραφία
Η χερσόνησος χωρίζει τον Κόλπο της Νάπολης στα βορειοδυτικά από τον Κόλπο του Σαλέρνο στα νοτιοανατολικά, στην Τυρρηνική θάλασσα. Η χερσόνησος πήρε το όνομά της από τον γνωστότερο οικισμό της, το Σορρέντο, που έχει λιμάνι προς τον Κόλπο της Νάπολης. Η άλλη ακτή αποτελεί τη δυτική αρχή της Ακτής του Αμάλφι, γνωστής ως «Αμαλφιτάνα». Το μήκος της Χερσονήσου του Σορρέντο φθάνει τα 22 χιλιόμετρα, ενώ το πλάτος της, σταθερό στην περιοχή του Σορρέντο, είναι 3,5 ως 4 χιλιόμετρα. Η «ραχοκοκκαλιά» της χερσονήσου είναι τα όρη Λαττάρι. Το διάσημο τουριστικό νησί Κάπρι βρίσκεται 2,8 ναυτικά μίλια (5 χιλιόμετρα) έξω από το άκρο της χερσονήσου. Αλλά και όλη η χερσόνησος γενικότερα αποτελεί σημαντικό τουριστικό προορισμό.
Το μεγαλύτερο μέρος της Χερσονήσου του Σορρέντο (120 τετρ. χιλιόμετρα) ανήκει διοικητικά στην Επαρχία της Νάπολης, με 9 δήμους, ενώ στην Επαρχία του Σαλέρνο υπάγονται 70 τετρ. χιλιόμετρα με 12 δήμους.
Παραπομπές
Σορρεντο
Βωμός της Ειρήνης
Ο Βωμός της Ειρήνης του Αυγούστου, λατιν. Ara Pacis Augustae, απλούστερα Βωμός της Ειρήνης, είναι ένας βωμός στη Ρώμη αφιερωμένος στην Pax, Ρωμαϊκή θεότητα της Ειρήνης. Το μνημείο παρήγγειλε η Ρωμαϊκή Σύγκλητος στις 4 Ιουλίου 13 π.Χ. προς τιμήν της επιστροφής του Αυγούστου στη Ρώμη, έπειτα από τρία έτη περιοδείας του στην Ισπανία και τη Γαλατία, και αυτό αφιερώθηκε (εγκαινιάστηκε) στις 30 Ιανουαρίου 9 π.Χ.. Bρίσκεται στα βόρεια προάστια της πόλης, ένα ρωμαϊκό μίλιο έξω από το Πομέριουμ (τα ιερά όρια της πόλης), στη δυτική πλευρά της Φλαμινίας Οδού, βορειοανατολικά του Πεδίο του Άρεως. Ήταν μία πεδιάδα, που πλημμύριζε από τον Τίβερη, οι προσχώσεις λάσπης όμως σταδιακά ανέβασαν 4 μ. το επίπεδό της. Τα ευρήματα, από τα νότια του Μαυσωλείου του Αυγούστου που ήταν αρχικά το μνημείο, έχουν αναστυλωθεί στα δυτικά του Μαυσωλείου στο για τον σκοπό αυτό Μουσείο του Βωμού της Ειρήνης από το 1938.
Σημασία
Ο Βωμός αντανακλά την άποψη του Αυγούστου για τη θρησκεία της Πολιτείας της Ρώμης. Οι εξωτερικοί τοίχοι έχουν ανάγλυφα σε δύο ζώνες: η κάτω έχει σπειροειδείς βλαστούς φυτών, που συμβολίζουν την αφθονία και την ευημερία της Ειρήνης του Αυγούστου (Pax Augustae). Το μνημείο ως σύνολο εξυπηρετεί τη θρησκευτική λειτουργία της Πολιτείας και ταυτόχρονα προπαγανδίζει τον Αύγουστο και το καθεστώς του, προσπαθώντας να μειώσει την προσωποκρατία του και τη δυναστική διαδοχή, στοιχεία απαράδεκτα στη Δημοκρατική παράδοση της πόλης.
Δομή
Το μνημείο αποτελείται από έναν παραδοσιακό βωμό: ένα τετράγωνο κτήριο χωρίς στέγη, ανοικτό από επάνω. Ανατολικά και δυτικά υπάρχουν είσοδοι· η πρώτη από αυτές έχει κλίμακα και είναι η κύρια είσοδος. Εξωτερικά οι τοίχοι καλύπτονται από εξαίρετης λεπτομέρειας γλυπτά από μάρμαρα της Λούνι της Ετρουρίας.
Πηγές
Κατηγορία:Τοπογραφία της Ρώμης
Τάπλεϊ Σίτον
Ο Σερ Σάμιουελ Γουέιμαουθ Τάπλεϊ Σίτον (Sir Samuel Weymouth Tapley Seaton, 28 Ιουλίου 1950-) ήταν ο Γενικός Κυβερνήτης του Άγιου Χριστόφορου και Νέβις από τον Μάιο του 2015 έως τις 31 Ιανουαρίου 2023. Διορίστηκε Γενικός Κυβερνήτης μετά την απόσυρση του διορισμού του Σερ Έντμουντ Λόρενς, στις 20 Μαΐου 2015. Ήταν ο πρώτος υπηρεσιακός (προσωρινός) Γενικός Κυβερνήτης στον Άγιο Χριστόφορο και Νέβις. Ο επίσημος διορισμός του έγινε την 1η Σεπτεμβρίου 2015 από την Ελισάβετ Β΄ έπειτα από πρόταση του πρωθυπουργού Τίμοθι Χάρις.
Εκπαίδευση
Ο Σίτον έμαθε τα πρώτα γράμματα στο σχολείο του Έπγουορθ, στο Λύκειο του Μπαστέρ και στο  St. Kitts-Nevis Grammar School. Φοίτησε στο Πανεπιστήμιο Δυτικών Ινδιών στην Τζαμάικα, από όπου απέκτησε μπάτσελορ στα Νομικά.
Σταδιοδρομία
Ακολούθησε σταδιοδρομία στο δικαστικό κλάδο και το 1980 διορίστηκε γενικός εισαγγελέας στον Άγιο Χριστόφορο και Νέβις, θέση στην οποία έμεινε ως το 1995.Διορίστηκε σύμβουλος της βασίλισσας το 1988.
Παραπομπές
Κατηγορία:Γενικοί Κυβερνήτες του Αγίου Χριστόφορου και Νέβις
Πάπας Ζεφυρίνος
Ο Πάπας Ζεφυρίνος (Papa Zefirino, ... - 20 Δεκεμβρίου 217) ήταν Πάπας από το 199 έως το θάνατό του το 217. Γεννήθηκε στη Ρώμη. Ο προκάτοχός του ήταν ο Πάπας Βίκτωρ Α΄. Μετά τον θάνατό του στις 20 Δεκεμβρίου του 217, τον διαδέχθηκε ο κύριος σύμβουλός του, ο Πάπας Κάλλιστος Α΄.
Η μνήμη του εορτάζεται στις 26 Αυγούστου. Ο Ιππόλυτος τον χαρακτηρίζει αγράμματον και άπειρον των εκκλησιαστικών όρων, αλλά και «φιλάργυρον». Σύμφωνα με τον ίδιο αιρεσιολόγο, ο πάπας αυτός αναγνώριζε ως μόνο κι έναν θεό τον Ιησού κι εκτός αυτού άλλος παθητός και γεννητός δεν υπήρχε. Επίσης, ισχυριζόταν πως δεν πέθανε ο Πατήρ αλλά ο Υιός. Τέτοιες θέσεις μαρτυρούν επίδραση από τον μοναρχιανισμό. Τέλος, υπάρχει και η μαρτυρία για την εκ μέρους του υπεράσπιση της Ορθοδοξίας, καθώς το παράρτημα του έργου του Τερτυλλιανού De prescriptione haeretocorum, προέκυψε από μετάφραση ελληνικού πρωτοτύπου που πιθανώς γράφτηκε από τον Ζεφυρίνο.
Μπενσουσάν Χαν
Το Μπενσουσάν Χαν ή Χάνι του Μπενσουσάν είναι ένα κτίριο στα άνω Λαδάδικα της Θεσσαλονίκης στην οδό Εδέσσης 6.
Τα θεμέλια και το ισόγειο χρονολογούνται γύρω στο 1810 σύμφωνα με τα Οθωμανικά αρχεία. Σύντομα ο πρώτος όροφος ολοκληρώθηκε και το κτίριο στο σύνολό του αποτελούσε ένα μοτέλ. Το όνομά του το οφείλει στον πρώτο ιδιοκτήτη του, έναν Εβραίο έμπορο τον Σαμουήλ Μπενσουσάν, ο οποίος κατά τον τελευταίο αιώνα της οθωμανικής εποχής, συνέχισε να λειτουργεί το κτίριο ως πανδοχείο .Μετά την κατεδάφιση του τείχους (1869 και μετά) αγόρασε μεγάλη έκταση στην περιοχή, μεγαλύτερη από αυτή του σημερινού κτηρίου.
Το Μπενσουσάν Χαν επέζησε από τη Μεγάλη πυρκαγιά της Θεσσαλονίκης του 1917 και κράτησε τη χρήση του ως μοτέλ μέχρι το 1930.
Περισσότερο από έναν αιώνα μετά την ανέγερση του πανδοχείου οι κληρονόμοι του Σαμουήλ Μπενσουσάν πούλησαν όλο το ακίνητο σε έναν μεγαλέμπορο της Θεσσαλονίκης, και το κτίριο άλλαξε πολλές φορές τρόπο χρήσης όπως κατάστημα πώλησης αποικιακών ειδών, καφενείο κ.α.
Το 1996 εγκαταλείφθηκε και το 2007 μια ομάδα καλλιτεχνών νοίκιασε το ισόγειο του κτιρίου με σκοπό να το χρησιμοποιήσει αρχικά ως αποθηκευτικό χώρο για ογκώδη σκηνικά και θεατρικά αντικείμενα.
Πλέον στο κτίριο φιλοξενούνται πολιτιστικές εκδηλώσεις και καλλιτεχνικές δραστηριότητες.
Παραπομπές
Κατηγορία:Κτίρια και κατασκευές στη Θεσσαλονίκη Κατηγορία:Πολιτισμός στη Θεσσαλονίκη
Κρήνη του Σαπιοκάραβου
Η Κρήνη του Σαπιοκάραβου (ιταλικά: Fontana della Barcaccia) βρίσκεται στην πόλη της Ρώμης και συγκεκριμένα στην Πιάτσα ντι Σπάνια, στη βάση της διάσημης Σκαλινάτα. Ανήκει στην τεχνοτροπία του μπαρόκ και κατασκευάστηκε το 1627-28. Οφείλει το όνομά της στο πρωτότυπο σχήμα της, αυτό μιας μισοβυθισμένης βάρκας από τα πλαϊνά της οποίας κυλά νερό σε μία λεκάνη.
Την κρήνη παρήγγειλε στον Πιέτρο Μπερνίνι ο Πάπας Ουρβανός Η', σε ανάμνηση μιας φοβερής πλημμύρας του ποταμού Τίβερη το 1598. Αξιοσημείωτα, όταν αποσύρθηκαν τα νερά, παρά τη μεγάλη απόσταση από την κοίτη του ποταμού, βρέθηκε στο σημείο εκείνο μια βάρκα. Ο Πιέτρο Μπερνίνι εργάστηκε με φροντίδα για την ολοκλήρωση του έργου του, υποβοηθούμενος από τον γιο του, Τζιαν-Λορέντσο.
Προκειμένου να κατασκευαστεί η κρήνη δόθηκαν με ευφυή τρόπο λύσεις σε διάφορα προβλήματα, με κυριότερο αυτό της χαμηλής πίεσης του νερού, το οποίο παρέχει η Άκουα Βέρτζινε. Λόγω της εγγύτητας του υδραγωγείου αυτού, η συγκεκριμένη κρήνη είναι η πρώτη που τροφοδοτείται με νερό. Ως αποτέλεσμα η πίεση του νερού δεν επαρκεί για να δημιουργηθούν εντυπωσιακοί πίδακες νερού. Επίσης ήταν απαραίτητο να ενταχθεί το έργο αρμονικά στο περιβάλλον του, κάτι που λύθηκε δίνοντάς του αφενός τη μορφή βάρκας και αφετέρου καθιστώντας το συμμετρικό (η πλώρη και η πρύμνη είναι ολόιδιες). Τέλος, το οικόσημο με τον ήλιο και τις μέλισσες είναι χαρακτηριστικά του Οίκου των Μπαρμπερίνι, μέλος του οποίου ήταν και ο Ουρβανός Η'.
Εξωτερικοί σύνδεσμοι
Σαπιοκαραβου Κατηγορία:Μπερνίνι Κρηνη Σαπιοκαραβου
Λούμπιν
Το Λούμπιν (πολωνικά: Lubin, γερμανικά: Lüben, σιλεσικά: Lubin) είναι πόλη και η έδρα του Πόβιατ Λούμπιν στο Βοεβοδάτο Κάτω Σιλεσίας στη νοτιοδυτική Πολωνία. Τα έτη 1975-1998 ανήκε στο πρώην Βοεβοδάτο Λεγκνίτσα. Επίσης, είναι η διοικητική έδρα της Γκμίνα Λούμπιν, αν και δεν αποτελεί μέρος της επικράτειας της, καθώς η πόλη σχηματίζει μια ξεχωριστή αστική γκμίνα. Ο πληθυσμός της πόλης είναι 72.581 κάτοικοι (2018).
Γεωγραφία
Το Λούμπιν βρίσκεται στον ποταμό Ζιμνίτσα στην ιστορική περιοχή της Κάτω Σιλεσίας, 71 χιλιόμετρα βορειοδυτικά του Βρότσουαφ και 20 χιλιόμετρα βόρεια της Λεγκνίτσα.
Η πόλη είναι μια από τις σημαντικότερες βιομηχανικές τοποθεσίες στην Κάτω Σιλεσία, στην οποία έχει έδρα η τρίτη μεγαλύτερη πολωνική εταιρεία, η εταιρεία εξόρυξης KGHM Polska Miedź.
Πρώιμη μεσαιωνική ιστορία
Η περιοχή του Λούμπιν βρίσκεται ανάμεσα στους κύριους οικισμούς δύο Δυτικών Σλαβικών Σιλέσιων φυλών, των Ντζιαντοσάνων και της Τσεμποβιάνων, των οποίων τα εδάφη υποτάχθηκαν από τον Βασιλιά Μιέσκο Α΄ της Πολωνίας περίπου το 990. Δεν είναι σαφές ποια από τις δύο φυλές ίδρυσε την πόλη. Ένας μύθος αναφέρει ότι το όνομα της πόλης προέρχεται από τον Luba (Λούμπα), έναν νεαρό άνδρα που πιστώθηκε ότι σκότωσε μια γιγαντιαία αρκούδα που τρομοκρατούσε τους κατοίκους. Ένα παπικό διάταγμα που χρονολογείται γύρω στο 1155 αναφέρει το Λούμπιν ως ένα από τα 13 σιλεσικά καστελανάτα.
Σύμφωνα με το μύθο, ο Πολωνός βοεβόδας, Πιοτρ Βουοστόβιτς του Ντούνιν (1080-1153), έβαλε να χτίσουν μια πέτρινη εκκλησία στο λόφο στα δυτικά του Λούμπιν, όπου περίπου το 1230 ένα καστελανάτο και ένα χωριό δημιουργήθηκαν, όπου μέχρι σήμερα ονομάζεται Παλιό Λούμπιν (Stare Lubin). Ο οικισμός στο Δουκάτο του Γκουόγκουφ αναφέρθηκε για πρώτη φορά με το παλαιό πολωνικό όνομα Lubin σε μια πράξη του 1267 από τον Πάπα Κλήμη Δ΄ ως φέουδο της Μονής της Τσεμπνίτσα.
Ίδρυση της πόλης
αριστερά|μικρογραφία| Ερείπια του κάστρου των Πιαστ. Η Νέα Πόλη του σημερινού Λούμπιν ιδρύθηκε πιθανότατα τη δεκαετία του 1280, υπό την κυριαρχία του Δούκα Πσέμκο Α΄ της Στσινάβα, από Γερμανούς εποίκους, οι οποίοι πιθανόν να κατάγονταν από την Κάτω Λοθαριγγία ή τη Φραγκονία, κατά τη διάρκεια του Όστζιντλουνγκ. Έλαβε τα δικαιώματα πόλης περίπου το 1295. Το 1329, ο Δούκας Ιωάννης της Στσινάβα απότισε φόρο τιμής στον Βασιλιά Ιωάννη της Βοημίας, ο οποίος μετά το θάνατο του αδελφού του Ιωάννη, Δούκα Πσέμκο Β΄ του Γκλόγκουφ, το 1331 εισέβαλε στα εδάφη, τα οποία ενσωματώθηκαν στο Βασίλειο της Βοημίας και μοιράστηκαν τις πολιτικές περιουσίες του σιλεσικού στέμματος. αριστερά|μικρογραφία|200x200εσ| [[Γοτθική αρχιτεκτονική|Γοτθικό παρεκκλήσι του Κάστρου, χτισμένο τον 14ο αιώνα.]] Από το 1348, το Κάστρο του Λούμπιν χρησίμευσε ως κατοικία του Δούκα του Οίκου των Πιαστ-Σιλεσίας, Λουδοβίκου Α΄ του Μπζεγκ και των απογόνων του. Στη διαμάχη με τον μεγαλύτερο αδελφό του, Δούκα Βεντσέσλαο Α΄ της Λεγκνίτσα, μια απόφαση του 1359 από τον Αυτοκράτορα Κάρολος Δ΄ της Αγίας Ρωμαϊκής Αυτοκρατορίας παραχώρησε το Λούμπιν, μαζί με τις Κσέτσιν Βιέλκι, Κσέτσιν Μάουι, Όσιεκ και Πιέσκουφ, στον Λουδοβίκο. Περίπου το 1353 είχε βάλει να φτιάξουν ένα χειρόγραφο για τη ζωή του Αγίου Χέντβιχ της Σιλεσίας, το οποίο αργότερα ονομάστηκε Κώδικας Schlackenwerth, το οποίο σήμερα φυλάσσεται στο Μουσείο Γκέτι. Στα τέλη του 15ου αιώνα, η ενοριακή εκκλησία του Λούμπιν ξαναχτίστηκε στο σημερινό γοτθικό στιλ της και ο ψηλός βωμός μεταφέρθηκε στον Καθεδρικό Ναό του Βρότσουαφ το 1951. Υπό την κυριαρχία του Δούκα Γεώργιου Α΄ του Μπζεγκ (γ. 1521) και της χήρας του, Άννας της Πομερανίας, ο μεταρρυθμιστής Κάσπαρ Σβένκφελντ, γεννημένος στο κοντινό Όσιεκ, έκανε την πόλη κέντρο της Προτεσταντικής Μεταρρύθμισης στην Κάτω Σιλεσία. Με τη Βοημική Σιλεσία, το Λούμπιν το 1526 έγινε φέουδο της Μοναρχίας των Αψβούργων. Καταστράφηκε αρκετές φορές κατά τη διάρκεια του Τριακονταετή Πολέμου. Το Λούμπιν παρέμεινε μέλος του υπό τον έλεγχο των Πιαστ Δουκάτου της Λεγκνίτσα έως το 1675, όταν ενσωματώθηκε στη Βοημία που έλεγχε η Μοναρχία των Αψβούργων.
Κατακτήθηκε στους Σιλεσικούς Πολέμους από τον Βασιλιά Φρειδερίκο Β΄ της Πρωσίας στα μέσα του 18ου αιώνα και αργότερα η πόλη έγινε μέρος του Βασιλείου της Πρωσίας και ακολούθως, το 1871, της Γερμανίας. Το 1871, μετά τη δημιουργία της Γερμανικής Αυτοκρατορίας, συνδέθηκε σιδηροδρομικώς με τη Λεγκνίτσα (Liegnitz) και το Γκουόγκουφ (Glogau). Σε αναφορές για τις ενορίες τους στα τέλη του 18ου αιώνα, οι ντόπιοι ποιμένες έγραψαν για τους γηγενείς Πολωνούς, οι οποίοι μιλούσαν μια τοπική διάλεκτο της πολωνικής γλώσσας. Ο γηγενής πολωνικός πληθυσμός υποβλήθηκε σε προγραμματισμένη γερμανοποίηση, η οποία κράτησε μέχρι το 1930. δεξιά|μικρογραφία| Οδός που οδηγεί στην πλατεία της αγοράς. Κατά τη διάρκεια του Β΄ Παγκοσμίου Πολέμου, περίπου το 70% των κτιρίων της πόλης καταστράφηκαν. Το 1945, μεταξύ 8-10 Φεβρουαρίου, στρατιώτες του Κόκκινου Στρατού δολοφόνησαν μαζικά 150 Γερμανούς συνταξιούχους σε γηροκομείο και 500 ασθενείς ψυχιατρίων στο Λούμπιν. Ως αποτέλεσμα των αλλαγών στα σύνορα που γνωστοποιήθηκαν στη Διάσκεψη του Πότσδαμ του 1945, η πόλη, που βρίσκεται ανατολικά της γραμμής Όντερ-Νάισσε, έγινε μέρος της Λαϊκής Δημοκρατίας της Πολωνίας. Το σύνολο του πληθυσμού της πόλης, που ήταν Γερμανοί, είτε εκδιώχθηκε είτε απαγορεύτηκε να επιστρέψει στην πατρίδα του από τις νέες Πολωνικές Αρχές.
Το 1982, η πόλη είδε σημαντικές διαδηλώσεις κατά του στρατιωτικού νόμου που διακήρυξε το κομμουνιστικό καθεστώς, οι οποίες καταστάλθηκαν από τις ομάδες θανάτου του, με αποτέλεσμα τη δολοφονία τριών ανθρώπων.
Αθλητισμός
μικρογραφία| Στάδιο της [[Ζαγκουένμπιε Λούμπιν]]
Αδελφοποιημένες πόλεις
Το Λούμπιν είναι αδελφοποιημένο με:
Εξωτερικοί σύνδεσμοι
Κατηγορία:Πόλεις του Βοεβοδάτου Κάτω Σιλεσίας Κατηγορία:Πόλεις της Πολωνίας Κατηγορία:Πόβιατ Λούμπιν
Μαρία η άσχημη
Μαρία η Άσχημη είναι τίτλος ελληνικής καθημερινής τηλεοπτικής σειράς τύπου ρομαντική κομεντί, παραγωγής 2007-2008, που προβλήθηκε από τον τηλεοπτικό σταθμό Mega Channel. Η σειρά αποτελεί την όγδοη προσαρμογή της κολομβιανής σειράς Yo soy Betty, la Fea που έγραψε ο Φερνάντο Γκαϊτάν και μεταδόθηκε από το 1999 μέχρι το 2001 από το τηλεοπτικό δίκτυο RCN Televisión.
Την απόδοση του σεναρίου για την ελληνική εκδοχή ανέλαβαν οι Ρόζυ Ρήγα και Τζο Φράγκου ενώ τη γενική επιμέλεια της σειράς είχε ο Αλέξανδρος Ρήγας. Την σκηνοθεσία της σειράς επιμελήθηκε η Ζένια Χρυσανίδου και ο Θοδωρής Κωνσταντόπουλος με την ομάδα των σκηνοθετών να συμπληρώνουν η Μελίνα Τσαμπάνη, η Κατερίνα Αναγνωστίδη και ο Δημοσθένης Δημάδης.
Η πρεμιέρα της σειράς έγινε την 1η Ιανουαρίου του 2007 στην prime time ζώνη του Mega Channel στις 21:00. Ο πρώτος κύκλος ολοκληρώθηκε στις 15 Ιουνίου του 2007 στα 102 επεισόδια. Ο δεύτερος κύκλος της σειράς έκανε πρεμιέρα στις 17 Σεπτεμβρίου του 2007 στην απογευματινή ζώνη στις 19:10 ενώ η σειρά ολοκληρώθηκε στις 23 Ιουνίου του 2008 με τριπλό επεισόδιο (ένα επεισόδιο το απόγευμα στις 18:50 πριν το Κεντρικό Δελτίο Ειδήσεων του καναλιού και με ένα διπλό επεισόδιο στην ώρα που προβαλλόταν ο πρώτος κύκλος στις 21:00 μετά το Κεντρικό Δελτίο Ειδήσεων του καναλιού) και μετά τη μετάδοση συνολικά 301 επεισοδίων.
Μετά την επαναλειτουργία του Mega στις 17 Φεβρουαρίου 2020 έως τις 8 Ιανουαρίου 2021 η σειρά προβλήθηκε καθημερινά στις 15:00 το μεσημέρι.
Πλοκή
Κεντρική ηρωίδα της σειράς είναι η Μαρία, η οποία διαθέτει εντυπωσιακό βιογραφικό και πολλές αρετές όμως είναι άσχημη, αδέξια, με ατημέλητη εμφάνιση και άνεργη μετά από την αποχώρηση της από την εθνική τράπεζα ως βοηθός του διευθυντή της τράπεζας ο οποίος συνταξιοδοτήθηκε. Η Μαρία δούλευε ως βοηθός διευθυντή για 3 χρόνια. Παρά τη συλλογή πτυχίων και γνώσεων που διαθέτει, η Μαρία εισπράττει συνέχεια αρνητικές απαντήσεις όπου και αν απευθύνεται, λόγω της εξωτερικής της εμφάνισης. Απογοητευμένη αποφασίζει να δοκιμάσει την τύχη της ως απλή γραμματέας στον οίκο μόδας Ecomoda, τον οποίο διευθύνει ο πιο περιζήτητος εργένης της Αθήνας, ο Αλέξης Μαντάς, ο οποίος πρόσφατα αρραβωνιάστηκε την Μαρκέλλα Στεφανέλλη. Ο Αλέξης εντυπωσιάζεται από τις γνώσεις της Μαρίας, τρομάζει όμως από την εμφάνισή της. Βασικός αντίπαλός της είναι η Λίλιαν, μια κοπέλα με χαμηλή μόρφωση και ευφυΐα αλλά με εντυπωσιακή εμφάνιση και επιπλέον κολλητή φίλη της Μαρκέλλας. Ο Αλέξης Μαντάς τελικά τις προσλαμβάνει και τις δύο, με τα χρέη της γραμματείας να εκτελεί η Μαρία.
Όταν η κολεξιόν που λανσάρισε η εταιρεία δεν πήγε καλά, υπήρχε κίνδυνος κατάσχεσης της εταιρείας από τις τράπεζες. Λύση του προβλήματος ήταν η δημιουργία μιας εταιρείας φάντασμα, όπου θα βοηθήσει οικονομικά την «Ecomoda», και στην συνέχεια να περαστεί υπό την διοίκηση της εν λόγω εταιρείας. Η εταιρεία ονομάζεται «Teramoda» και είχε ως ιδιοκτήτρια της τη Μαρία. Η «Teramoda» μέσω νομικών οδών παίρνει υπό την ευθύνη της την Ecomoda, της οποίας γίνεται ιδιοκτήτρια. Ο Άλεξης κάνει πώς είναι ερωτευμένος με την Μαρία για να βεβαιωθεί ότι θα επιστρέψει την Ecomoda σε αυτόν και έτσι στο τέλος του πρώτου κύκλου την φιλά, κάτι που η Μαρία περίμενε από τότε που τον γνώρισε, αλλά μετά φοβόταν μήπως ανακαλύψει η Μαρία ότι το φιλί ήταν ψεύτικο. Τελικά η Μαρία σε ένα ταξίδι στο Παρίσι αλλάζει την εξωτερική της εμφάνιση προς το καλύτερο, ενώ ο Αλέξης την ερωτεύεται πραγματικά. Η σειρά τελειώνει με το γάμο της Μαρίας με τον Αλέξη.
Υποδοχή
Η σειρά σημείωσε υψηλή τηλεθέαση. Από τον Ιανουάριο μέχρι τον Ιούνιο του 2007, η σειρά προβαλλόταν στο prime time στις 21:00 και είχε μέση τηλεθέαση 40,6%. Η μέση τηλεθέασή της σειράς τον Νοέμβριο του 2007 ήταν 28,8%, κατατάσσοντας τη Μαρία την Άσχημη ως την πιο δημοφιλή με διαφορά απογευματινή σειρά. Στις 12 Μαρτίου του 2008, κατά τη διάρκεια της μεταμόρφωσης της Μαρίας, η σειρά είχε σημειώσει ποσοστά μέχρι 43,9%. Το τελευταίο επεισόδιο, στο όποιο συμπεριλαμβανόταν ο γάμος της Μαρίας με τον Αλέξη, είχε μέση τηλεθέαση 58%, με μέγιστη τιμή το 63%. Η σειρά βραβεύτηκε στην τελετή Πρόσωπα 2008 ως η καλύτερη καθημερινή σειρά.
Σύμφωνα με την εφημερίδα Έθνος, είναι έντονη η σύνδεση της σειράς με το παραμύθι Το Ασχημόπαπο του Χανς Κρίστιαν Άντερσεν. χαρακτήρισαν την ελληνική εκδοχή της Μαρίας ως «θηλυκό Κουασιμόδο».
Στο διαδίκτυο, τα επεισόδια της σειράς (στο YouTube και στο dailymotion) έχουν ξεπεράσει τουλάχιστον τις 100 χιλιάδες προβολές ανά επεισόδιο ενώ το 243ο επεισόδιο έχει ξεπεράσει τις 2 εκατομμύρια προβολές στο Youtube, το 248ο επεισόδιο έχει ξεπεράσει το 1,4 εκατομμύρια προβολές και τα 2 τελευταία επεισόδια της σειράς που προβλήθηκαν μαζί ως διπλό επεισόδιο έχουν ξεπεράσει τις 2,2 εκατομμύρια προβολές στο Youtube κάνοντας έτσι την σειρά να παραμένει δημοφιλής.
Έκτακτες εμφανίσεις
1ος Κύκλος: 2ος Κύκλος:
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Ελληνικές σαπουνόπερες
Νικολής Θεοδωρόπουλος
Ο Νικολής Θεοδωρόπουλος ή Πύρλας ήταν αγωνιστής στην επανάσταση του 1821.
Πηγές
Κατηγορία:Αγωνιστές του 1821
Τάντα
Η Τάντα (αραβικά : طنطا, κοπτικά: ⲧⲁⲛⲧⲁⲑⲟ) είναι πόλη της Αιγύπτου στο Δέλτα του Νείλου, η πέμπτη μεγαλύτερη πυκνοκατοικημένη περιοχή της χώρας, με κατ' εκτίμηση 429.000 κατοίκους (2008). Είναι πρωτεύουσα του κυβερνείου Χαρμπίας, απέχει 94 χλμ από το Κάιρο και 130 χλμ από την Αλεξάνδρεια. Είναι κέντρο για την εκκοκκιστική βιομηχανία και ο κύριος σιδηροδρομικός κόμβος του ΄΄Δέλτα του Νείλου''.
Η Τάντα είναι γνωστή για τα γλυκά της, τα οποία καταναλώνονται κατά τη διάρκεια του "φεστιβάλ Μουλίντ" (αραβικά : المولد ). Έχει εκκοκκιστήρια βάμβακος και κλωστοϋφαντουργίας, επίσης πανεπιστημιούπολη και πανεπιστήμιο από το 1972, ένα ινστιτούτο, ενώ είναι και η έδρα του Μητροπολίτη της Κοπτικής Εκκλησίας. Στην Τάντα βρίσκεται ο τάφος του Σαγίντ Αχμέντ Ελ Μπαντάουι σημαντικού προσκυνήματος για τους μουσουλμάνους: Οι προσκυνητές φτάνουν τα 3.000.000 τον χρόνο.
Εξωτερικοί σύνδεσμοι
Κατηγορία:Πόλεις της Αιγύπτου
Λορέλα Στεφανέλι
Η Λορέλα Στεφανέλι (Lorella Stefanelli) είναι πολιτικός από τον Άγιο Μαρίνο, γεννημένη στις 20 Φεβρουαρίου 1959. Είναι μέλος του Χριστιανοδημοκρατικού Κόμματος.
Ανέλαβε Κυβερνών Διοικητής του Αγίου Μαρίνου για το διάστημα από 1η Οκτωβρίου 2015 ως τον Απρίλιο του 2016 (μαζί με τον Νικόλα Ρέντσι). Φοίτησε στο Πανεπιστήμιο της Μπολόνια και εργάζεται ως δικηγόρος. Στο παρελθόν έχει εργαστεί στο υπουργείο Τουρισμού.
Πηγές
Στεφανελι
Πωλ βαν Ντάικ
Ο Πωλ βαν Ντάικ (γεννηθείς την 16 Δεκεμβρίου 1971 ως Ματίας Πάουλ) είναι Γερμανός ντι τζέι, μουσικός παραγωγός και μουσικός καλλιτέχνης. Ως ένας από τους πρώτους καταξιωμένους ντιτζέι, ο βαν Ντάικ ήταν ο πρώτος καλλιτέχνης που τιμήθηκε με υποψηφιότητα για Βραβείο Γκράμι στην τότε νέα προστιθέμενη κατηγορία Καλύτερος Δίσκος Χορευτικής/Ηλεκτρονικής μουσικής για το 2003, για την κυκλοφορία του Reflections (Αντανακλάσεις). Χαρακτηρίστηκε ως ο Νο.1 ΝτιΤζέι για τα έτη 2005 και 2006, κάτι που ελάχιστοι μόνο ντιτζέιδες έχουν καταφέρει. To 2005 ήταν ο πρώτος ντι τζέι που χαρακτηρίστηκε ως Νο.1 από το περιοδικό Mixmag. Μέχρι το 2008, είχε πουλήσει πάνω από 3 εκατομμύρια δίσκους παγκόσμια.
Ξεκίνησε τη σταδιοδρομία του ως παραγωγός τρανς μουσικής στις αρχές της δεκαετίας του 1990, και γρήγορα έγινε διάσημος με το ρεμίξ του "Love Stimulation" του Humate με την δισκογραφική εταιρεία MFS το 1993 και με το επιτυχημένο σίνγκλ "For an Angel" (Για έναν Άγγελο), αλλά, τον τελευταίο καιρό, δεν προτιμά πια να περιγράφει τη μουσική του ως τρανς, αλλά απλά ως ηλεκτρονική μουσική.
To 2020 κυκλοφόρησε το ένατο άλμπουμ του, το Guiding Light, το οποίο περιλαμβάνει συνεργασίες με τους Vini Vici, Μπο Μπρους, Ουίλ Άτκινσον.
Παιδική ηλικία και μουσική εκπαίδευση
Ο Πωλ βαν Ντάικ μεγάλωσε στο Ανατολικό Βερολίνο σε μια μονογονεϊκή οικογένεια, αφού ο πατέρας του εγκατέλειψε αυτόν και την μητέρα του όταν ήταν 4 ετών. Ενώ ζούσε εκεί, εργάστηκε ως τεχνικός εκπομπής ενώ μάθαινε την τέχνη της ξυλουργικής. Ο ίδιος διατείνεται ότι η μουσική του εκπαίδευση προήρθε από το ραδιόφωνο. Εκεί που μεγάλωσε δεν υπήρχαν δισκάδικα για να αγοράσει μουσική, οπότε κράτησε την επαφή του με τον κόσμο πέρα από το Τείχος του Βερολίνου μυστικά, ακούγοντας τους δημοφιλείς αλλά απαγορευμένους Δυτικούς ραδιοφωνικούς σταθμούς RIAS (Ραδιόφωνο στον Αμερικανικό Τομέα) και SFB και κασέτες με τραγούδια που περιστασιακά εισάγονταν λαθραία στη χώρα και αντιγράφονταν μεταξύ των φίλων και συμμαθητών του.
Λίγο πριν από την πτώση του Τείχους του Βερολίνου, στον βαν Ντάικ και τη μητέρα του δόθηκε η άδεια να φύγουν από την Ανατολική Γερμανία και μετακόμισαν στο Αμβούργο για να ζήσουν με τη θεία του. Το 1990, ο βαν Ντάικ μετακόμισε πίσω στο Βερολίνο. Την πρώτη του εμφάνιση ως ΝτιΤζέι την έκανε στο κλαμπ Τρέσορ τον Μάρτιο του 1991. Μετά από αρκετές εμφανίσεις του δόθηκε η ευκαιρία να δουλέψει στα πάρτι του Αντρέ Χοτσέ (1991-1993) στο κλαμπ Τουρμπίνα, μαζί με τον νέο DJ Κιντ Πωλ. Έκανε συνεργασία με τον Cosmic Baby στο Τα Οράματα του Σίβα. Το σινγκλ τους "Perfect Day" (Τέλεια Μέρα) κυκλοφόρησε από την ανεξάρτητη δισκογραφική MFS (Με την Επιτυχία στο Νου) του Βερολίνου, που διευθυνόταν από τον εκπατρισμένο Βρετανό παραγωγό Μαρκ Ρίντερ και τον Τόρστεν Τζουρκ.
Τον Φεβρουάριο 1993, ο βαν Ντάικ και ο Κιντ Πολ παρουσίασαν ένα μέρος από το εβδομαδιαίο τρίωρο πρόγραμμα "HR3 Clubnight" του γερμανικού ραδιοφώνου. Όταν κυκλοφόρησε το 2ο και τελευταίο σινγκλ από Τα Οράματα του Σίβα με τίτλο "How Much Can You Take?" (Πόσα Μπορείς Να Πάρεις;) ο βαν Ντάικ και ο Κοσμικός χωρίστηκαν μουσικά. Μέχρι τα τέλη του καλοκαιριού, ο Πωλ κυκλοφόρησε την πρώτη του συλλογή ΝτιΤζέι-μιξ "X-Mix-1 – το Ταξίδι MFS" και ρεμίξαρε εκ νέου τον τρανς ύμνο του Humate "Love Stimulation".
1994-2007: 45 RPM, Seven Ways, Out There και Back & Reflections
Το 1994 ο Πωλ βαν Ντάικ κυκλοφόρησε τα The Green Valley EP (H Πράσινη Κοιλάδα), Pump This Party (Με Κέφι το Πάρτι) και Emergency 911 (Έκτακτη Ανάγκη 911). Εν τω μεταξύ η MFS εξασφάλισε πολλά ρεμίξ για τον Πωλ. Μέσω στενής φιλίας του ιδιοκτήτη της MFS Μαρκ Ρίντερ με καλλιτέχνες όπως οι New Order ο Πωλ είχε την ευκαιρία να αναμίξει το κομμάτι "Spooky" (Ανατριχιαστικό) από τον δίσκο Republic (Δημοκρατία). Ηχογράφησε το πρώτο του LP με τίτλο 45 RPM, με τους Τζόνι Κλίμεκ και VOOV. Με τον δίσκο Seven Ways (Επτά Δρόμοι) ο Πωλ βαν Ντάικ καταξιώθηκε ως πρωτοπόρος της τρανς μουσικής και ήταν η πρώτη πραγματική του επιτυχία στη Βρετανία. Ψηφίστηκε ως το Νο. 1 άλμπουμ από τους αναγνώστες του DJ magazine.
Το 1998, το 45 RPM (45 Στροφές το Λεπτό) κυκλοφόρησε στο Ηνωμένο Βασίλειο και στις ΗΠΑ. Για να σηματοδοτήσει την περίπτωση, και, αποτίοντας φόρο τιμής προς το κλαμπ E-Werk που έκλεισε, ο Πωλ κυκλοφόρησε ένα ρεμίξ του "Για Έναν Άγγελο". Ο βαν Ντάικ άρχισε να δουλεύει στο κλαμπ Gatecrasher (Παρείσακτος) του Σέφιλντ και διακήρυξε την θέση του κατά της χρήσης ναρκωτικών. Το 1998 ο Πωλ έκανε ρεμίξ το γνωστό σινγκλ "1998" του Βρετανικού ντουέτου της τρανς Binary Finary, που ήταν επιτυχία και έφερε το ντουέτο στην κορυφή των γερμανικών κατατάξεων χορευτικής μουσικής.
Στα μέσα του 1998, ο βαν Ντάικ έφυγε από την Δισκογραφική MFS και πήρε το μερίδιο ελέγχου στη νέα Δισκογραφική εταιρεία Βάντιτ. Το 2000 ο Πωλ δοκίμασε τις δεξιότητές του με το μελωδικό, αρκετά χορευτικό 3ο δίσκο του με τίτλο Out There and Back (Εκεί Έξω και Πίσω), που περιλάμβανε το επιτυχημένο σινγκλ "Tell Me Why (The Riddle)" (Πες Μου Γιατί (Το Αίνιγμα), μια συνεργασία με το Γαλλικό συγκρότημα Σεντ Ετιέν. Επίσης, περιλάμβανε την Ευρωπαϊκή επιτυχία "We Are Alive" (Είμαστε Ζωντανοί), μια έκδοση από ρεμίξ του τραγουδιού Alive της Τζέννιφερ Μπράουν. Τον πρώτο του μικτό δίσκο με τίτλο The Politics of Dancing (2001, η Πολιτική του Χορού) ακολούθησε μια παγκόσμια περιοδεία και η κυκλοφορία του DVD με τίτλο Global (2003, Παγκόσμια) και της Μεξικάνικης ταινίας Ζούρντο, για την οποία ο βαν Ντάικ σύνθεσε το σάουντρακ για το οποίο κέρδισε ένα Μεξικάνικο Όσκαρ.
Ο 4ος δίσκος του βαν Ντάικ με τίτλο Reflections (2003, Αντανακλάσεις), που προέκυψε από τα ταξίδια του βαν Ντάικ στην Ινδία, ήταν μια πιο μελαγχολική περιπέτεια και περιλάμβανε το σινγκλ "Nothing But You" (Τίποτα Εκτός Απο Εσένα), μια συνεργασία με τους Hemstock & Jennings. Κέρδισε υποψηφιότητα για Grammy στην κατηγορία Καλύτερος Δίσκος Ηλεκτρονικής Μουσικής. Το ίδιο τραγούδι χρησιμοποιήθηκε ως σάουντρακ του παιχνιδιού FIFA 2004. Του μικτού δίσκου Η Πολιτική του Χορού 2 (2005) προηγήθηκε το σινγκλ "The Other Side" (Η Άλλη Πλευρά) με τη συμμετοχή του Ουέιν Τζάκσον, ένα τραγούδι αφιερωμένο στα θύματα, και τις οικογένειές τους, από το σεισμό του 2004 στην Σουμάτρα και το επακόλουθο τσουνάμι που χτύπησε την Ταϊλάνδη την 26 Δεκεμβρίου 2004. Οι πρωτότυπες παραγωγές του από το Αντανακλάσεις έχουν προσαρμοστεί σε μεγάλες κινηματογραφικές παραγωγές όπως τα Into the Blue (2005) και Ένα μπλου τζιν για τέσσερις, στα τηλεοπτικά προγράμματα Entertainment Tonight (Διασκέδαση Απόψε) και MTV Cribs, και σε διεθνείς διαφημιστικές εκστρατείες για τις Motorola, HBO, Land Rover, Ski Vail και πιο πρόσφατα για τα Τζιπ.
2007-2010: In Between
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Paul_van_Dyk_2009_Ukraine_-Fest_Kazantip17_(cropped2).jpg|αριστερά|μικρογραφία|357x357εσ|Από εκτέλεση του βαν Ντάικ στο φεστιβάλ μουσικής KaZantip το 2009. Ο Πωλ βαν Ντάικ κυκλοφόρησε τον 5ο δίσκο του με τίτλο In Between (Στο Μεταξύ), παγκόσμια την 14 Αυγούστου 2007. Το άλμπουμ, η δημιουργία του οποίου διήρκεσε 3 χρόνια, έκανε το ντεμπούτο του στο No.115 του Billboard 200, στο Νο. 2 της κατηγορίας Καλύτερος Δίσκος Ηλεκτρονικής Μουσικής του Billboard και στο Νο. 1 των Top Heatseekers. Το άλμπουμ έφτασε στο No. 16 των Μεξικάνικων Κατατάξεων Δίσκων και στο Νο. 5 των Μεξικάνικων Διεθνών Κατατάξεων. Το άλμπουμ κυκλοφόρησε συνοδευόμενο από ειδική συλλεκτική έκδοση 2.000 αντιτύπων, η οποία περιελάμβανε μια μιξαρισμένη έκδοση του πλήρους άλμπουμ, μαζί με ένα μπόνους CD 8 κομματιών και μία οκτασέλιδη φωτογραφική ανθολογία.
Η Εταιρεία Ηλεκτρονικών Παιχνιδών EA έχει ενσωματώσει τραγούδια του στα παιχνίδια Mirror's Edge, Need for Speed: Underground 2, και Grand Slam Tennis του 2009. Επίσης, έχει κάνει ρεμίξ τα τραγούδια "Μάρτυρας" των Depeche Mode, "What Goes Around... Comes Around" του Τζάστιν Τίμπερλεϊκ και  "Gimme More" της Μπρίτνεϊ Σπίαρς".
Το Μάιο του 2008 ο βαν Ντάικ διοργάνωσε ένα διαγωνισμό για ρεμίξ με την ηλεκτρονική πλατφόρμα Beatport, προσκαλώντας τους επίδοξους παραγωγούς να κάνουν ρεμίξ στο σίνγκλ "Far Away" από το άλμπουμ του, In Between.
Την 9 Νοεμβρίου 2009 ο βαν Ντάικ εμφανίστηκε μαζί με τον Βορειοιρλανδό τραγουδιστή Τζόννυ Μσντάΐντ στην 20η Επετειακή Εκδήλωση για το Τείχος του Βερολίνου. Ηχογράφησε και ερμήνευσε ένα τραγούδι για την εκδήλωση με τίτλο "We Are One" (Είμαστε Ένα). Επίσης, διοργάνωσε μια ομότιτλη μουσική εκδήλωση στην Αίθουσα εκδηλώσεων O2 World του Βερολίνου, στην οποία εμφανίστηκαν καλλιτέχνες όπως οι Άρμιν βαν Μπιούρεν, Underworld και Blueman Group.
Το 2010 αποκαλύφθηκε ότι η δισκογραφική του, Βάντιτ, θα συγχωνευόταν με την δισκογραφική Armada Music του Άρμιν βαν Μπιούρεν.
2012–σήμερα: Evolution, The Politics of Dancing 3 και From Then On
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Paul_van_Dyk_2012.jpg|μικρογραφία|300x300εσ|Ο Πωλ βαν Ντάικ στο κλαμπ Αμνησία, [[Ίμπιζα|στην Ίμπιζα το 2012]] Ο 6ος δίσκος του βαν Ντάικ με τίτλο Evolution (Εξέλιξη) κυκλοφόρησε την 3 Απριλίου 2012. Το κομμάτι "Eternity" (Αιωνιότητα) υλοποιήθηκε σε συνεργασία με τον Άνταμ ΓΙάνγκ των Owl City. Ο δίσκος περιλαμβάνει, επίσης, συνεργασίες με τους παραγωγούς Άρτι, Όστιν Λιντς, Τζιουζέπε Οταβιάνι και Ουμέτ Οζκάν, και φωνητικά από τους τραγουδιστές Τζόννυ Μσντάΐντ των Snow Patrol, Plumb, Σάρα Χάουελς και άλλων καλλιτεχνών.
Την 4η Μαΐου 2015 κυκλοφόρησε τον 7ο δίσκο του με τίτλο Η Πολιτική του Χορού 3. Με την έκδοση αυτή, η σειρά που ξεκίνησε το 2001 κινήθηκε από συλλογή μουσικής σε καλλιτεχνικό άλμπουμ. Ο δίσκος περιλάμβανε συνεργασίες του βαν Ντάικ με καλλιτέχνες όπως οι Aly & Fila και Τζιουζέπε Οταβιάνι.
Την 28 Φεβρουαρίου 2016 κατά τη διάρκεια του φεστιβάλ A State of Trance στην Ουτρέχτη, ο βαν Ντάικ έπεσε μέσα σε ένα κρυμμένο κενό στη σκηνή κατά τη διάρκεια της παράστασης, και μεταφέρθηκε σε ένα τοπικό νοσοκομείο. Διαγνώστηκε τραυματισμός της σπονδυλικής του στήλης και σοβαρή εγκεφαλική βλάβη και παρέμεινε υπό την εποπτεία των ιατρών στο Ιατρικό Κέντρο της Ουτρέχτης για αρκετές εβδομάδες. Περί τα μέσα του Μαΐου 2016 πήρε άδεια για μεταφορά του σε ιατρική εγκατάσταση στο Βερολίνο. Πολλές παραστάσεις που είχαν προγραμματιστεί για αυτήν την περίοδο ματαιώθηκαν, με συμπεριλαμβανόμενο το Ηλεκτρονικό Καρναβάλι Μαργαρίτα του Μεξικού. O Πωλ βαν Ντάικ αποζημιώθηκε με το ποσό των $ 12,5 εκατομμυρίων για το ατύχημα που είχε στη σκηνή. Στην εκπομπή «Μπλε Καναπές» είπε ότι η αγάπη της γυναίκας του, Μαργκαρίτα, τον έφερε πίσω. Μετά το ατύχημα του, έπρεπε να μάθει τα πάντα ξανά - να μιλά, να τρώει και να περπατά. Και παρότρυνε τους ακροατές του να επισκεφθούν ασθενείς σε κώμα και να μιλήσουν μαζί τους για να τους βοηθήσουν. Στα μέσα του Ιουνίου 2016 ο βαν Ντάικ άρχισε να εργάζεται σε ένα ελαφρύ πρόγραμμα που περιλάμβανε εμφανίσεις στο Ηλεκτρονικό Καρναβάλι Μαργαρίτα του Λας Βέγκας, στο κλαμπ Αμνησία στην Ίμπιζα, και στο Φεστιβάλ Λουμινόσιτυ στην Ολλανδία.
Συνεχίζοντας την ανάρρωσή του ο βαν Ντάικ ολοκλήρωσε το έβδομο άλμπουμ του το καλοκαίρι του 2017, και το κυκλοφόρησε την 20η Οκτωβρίου με τίτλο "From Then On" (Από Τότε) με τη δική του δισκογραφική. Έλαβε θετικά σχόλια από τον τύπο, με το μπίλμπορντ να τον χαρακτηρίζει ως «έναν εορτασμό για μια όμορφη ζωή.» και την ιστοσελίδα EDMSauce να τον περιγράφει ως «σχεδόν άψογο.» Ο δίσκος περιλάμβανε συνεργασίες με τους Alex M.O.R.P.H., M.I.K.E. Push και Τζόρνταν Σέκλει. Το πρώτο σινγκλ με τίτλο “Everyone Needs Love" (Ο Καθένας Χρειάζεται Αγάπη) κυκλοφόρησε την 23 Δεκεμβρίου 2016, και το τελικό με τίτλο "Breaking Dawn" κυκλοφόρησε 14 μήνες αργότερα, την 23η Φεβ. 2018.
Το καλοκαίρι του 2018 ο βαν Ντάικ προσκλήθηκε να παίξει στο επίσημο άνοιγμα της ζώνης των θαυμαστών του FIFA στη Μόσχα, εν όψει των αγώνων του Παγκόσμιου Κυπέλλου Ποδοσφαίρου 2018. Τον Δεκέμβριο του 2018 κυκλοφόρησε το όγδοο άλμπουμ, με τίτλο «Music Rescues Me» (Η Μουσική με Σώζει), το οποίο κορυφώθηκε στις Γερμανικές κατατάξεις για 70 εβδομάδες.
Στις 30 Αυγούστου 2020 ο Πωλ κυκλοφόρησε το ένατο άλμπουμ του, με τίτλο «Guiding Light» (Φως που με Οδηγεί), το οποίο περιλαμβάνει 14 κομμάτια.
Εξωτερικοί σύνδεσμοι
Κατηγορία:Γερμανοί καλλιτέχνες Κατηγορία:Γερμανοί DJs
Κόκκινο (αποσαφήνιση)
Η ονομασία κόκκινο μπορεί να αναφέρεται:
Προεδρική εκλογή των Ηνωμένων Πολιτειών στο Τενεσσί 1996
Η προεδρική εκλογή των Ηνωμένων Πολιτειών το 1996 στο Τενεσσί έλαβε χώρα στις 5 Νοεμβρίου 1996. Οι 50 πολιτείες και η Περιφέρεια της Κολούμπια ήταν μέρος της 1996 United States presidential election. Οι ψηφοφόροι του Τενεσσί επέλεξαν 11 εκλέκτορες για το Εκλεκτορικό Κολλέγιο, το οποίο επέλεξε τον Πρόεδρο και τον Αντιπρόεδρο.
Το Τενεσσί κέρδισε ο εν ενεργεία Πρόεδρος των Ηνωμένων Πολιτειών Μπιλ Κλίντον από το Αρκάνσας, ο οποίος είχε ως αντίπαλο τον Γερουσιαστή του Κάνσας Μπομπ Ντολ. Ο Κλίντον ήταν δεύτερη φορά υποψήφιος με τον πρώην Γερουσιαστή του Τενεσσί Αλ Γκορ ως Αντιπρόεδρο, και ο Ντολ ήταν υποψήφιος μαζί με τον πρώην Αντιπρόσωπο Τζακ Κεμπ.
Το Τενεσσί σταθμίστηκε σε αυτή την εκλογή ως 5% πιο Ρεπουμπλικανικό από τον εθνικό μέσο όρο.
Κομματικό τοπίο
Η προεδρική εκλογή του 1996 ήταν μια αρκετά πολυκομματική εκλογή για το Τενεσσί, με σχεδόν 7% του εκλογικού σώματος να ψηφίζει υποψηφίους τρίτων κομμάτων. Οι κομητείες στο Τενεσσί έκλιναν υπέρ του Κλίντον, περιλαμβανομένων των πολυπληθών Κομητειών Σέλμπι και Ντέιβιντσον, με μικρή διαφορά. Αμφότερες οι προηγούμενες κομητείες έχουν υπάρξει σταθερά Δημοκρατικές από την εκλογή του 1992.
Στην δεύτερη εκστρατεία του για την Προεδρία, ο Ρος Περό κατόρθωσε να εξασφαλίσει για το μεταρρυθμισμένο Μεταρρυθμιστικό Κόμμα άνω του 5% των ψήφων στο Τενεσσί και to pull in support nationally as the most popular third-party candidate to run for United States Presidency in recent times.
Αναφορές
Κατηγορία:Προεδρική εκλογή των Ηνωμένων Πολιτειών 1996
Βαθύλακκος
Με το όνομα Βαθύλακκος συναντώνται τέσσερις οικισμοί της Ελλάδας:
Κατηγορία:Αποσαφηνίσεις ελληνικών τοπωνυμίων
Αποδελτίωση τύπου
Αποδελτίωση Τύπου είναι η διαδικασία με την οποία επιλεγμένα άρθρα με ενδιαφέρουσα θεματολογία, καταχωρούνται "ως έχουν" και αρχειοθετούνται ώστε να είναι προσβάσιμα και επεξεργάσιμα με την πρώτη αναζήτηση. Μπορεί να είναι και υπηρεσία κατά την οποία ο πελάτης αναθέτει σε ειδικευμένη εταιρία την παρακολούθηση συγκεκριμένης θεματολογίας και την οποία του την παραδίδει σε επεξεργασμένη μορφή, διατηρώντας την αρχική μορφή του εντύπου.
Κατηγορία:Μέσα Μαζικής Ενημέρωσης
Γκάλμο Ουίλιαμς
Ο Γκάλμο Ουίλιαμς (Galmo Williams) είναι πολιτικός από τα νησιά Τερκς και Κέικος, πρωθυπουργός (Premier) από τις 23 Μαρτίου του 2009 ως τον Αύγουστο του ίδιου χρόνου,οπότε καθαιρέθηκε από την βρετανική κυβέρνηση. Πρώην υπουργός στην κυβέρνηση του Μάικλ Μίσικ, διαδέχθηκε τον τελευταίο μετά την παραίτησή του.